nl es en af ru de it en en hbs_lat de af nl af af af af nl de en af af af af af af af en fy nl af fi af af af af af nl af af af af af nl af af nl fi af af af sv en af af af af af nl fr en af af nl nl af nl nl af af de nl en en af af af nl nl af nl en af nl af en af pt pl de nl nl af nl af fr de af nds pt nl nl af af nl de af de af nds nl id de af nl nl af af af en af af af af af de af af af en nl af nl af en et nl af nl nl af af af nl af af nl af nl af nl af nl nl oc af es af af en af af tr nl da nl fr cs en de nl de fi af nl af af af af da en de af de en nl de af af af nl af nl nl af af af af af af af nl af en af af de nl nl nl nl de en nl nl nl hsb af af af nb nl nl en en en es de en en nl fr en af nl af lb nl nl nl af nl en fr da nl af af en af af nl nl nl nl nl af en fr af lb fr nl af nl nl nl en en de sk af en nl nl nl nl it nl af nl nl nl nl nl de nl pl de fr nl nl nl tk nl ro af nl tr de nl af en nl af af it af nl fr nl nl fy en es en af ru de it en en hbs_lat en en en en en nl
~ 'n Kollektiewe weblog vir die Afrikaanse digkuns ~
Andries Bezuidenhout. ŉ Bloederige hart op die mou en Da Gama se glips
Hoekom skryf ŉ mens ŉ blog? Op ŉ manier is dit ŉ egosentriese ding om te doen. Wie stel in elk geval nou belang in die gewroeg van ŉ leerlingdigter soos ek? Ek dink hierdie inskrywings van my is besig om ŉ tipe dagboek te word. ŉ Dagboek is egter iets wat jy onder jou kussing bêre en hoop dat mense dit nooit sal lees nie. Soms, as ek so kyk na my inskrywings, wens ek dat niemand dit lees nie. Waarskynlik word my wens meestal waar.
Johann Lodewyk Marais se besoek aan Kenia laat my weer dink aan die keer toe ek saam met Irma en vriende teen die Swahili-kus langs gereis het, van Lamu tot in Zanzibar en Dar-es-Salaam. Ek wil die noorde van Mosambiek ook nog besoek. In Malindi is ek só deur die son verbrand dat ek meestal in museums rondgehang het.
Ek weet nie of die gedigte (of pogings tot gedigte) wat ek n.a.v. hierdie besoek geskryf het iewers heen sal gaan nie. Hier is ŉ langvergete poging wat ek nou weer op my hardeskyf gevind het. Miskien sal ek eendag daaraan skaaf – verkort, weer uitbou, verkort, weer uitbou – maar die basiese idee is darem daar.
Daar is tog iets bevrydend aan skryf vir ŉ elektroniese ruimte en nie papier nie. As ek dit hier ophang, kan dit maar nog spartel en hyg na asem. Papier is so finaal. Hier kan die derms slordig uitgeryg word en die hart bloederig op die mou klop.
Of dalk mis ek iets?
Kyk, hulle skud nou die seile uit!
En uitgedos staan hy daar,
soos ŉ Godsgesalfde, bevelvoerder van sy skuit.
Sowaar, daar’s die biskop op die kaai,
selfs die koning het kom kyk
hoe word die proviand gelaai.
Maar vriend, kan jy my dalk sê,
in watter rigting die São Gabriel
Dis tog voor die hand liggend,
stommerik, die antwoord op jou vrae.
Kyk verby jou sluwe vingers
wat so in die kok se kas krap.
Kyk na die repe lam, die hompe ham
wat die slagter pekel, inlê, so laat hang.
Want in hierdie eeu van navigeer
kan ons die seisoene tem,
opgaar, spaar vir ŉ maer jaar.
Dit gaan oor veel meer as jou tong,
domkop, hierdie reise strek sowaar
veel verder as die horison
van die naeltjies, peper en kaneel
Dit wat jy ruik op die wind
is die geur van speserye,
maar sonder die stof van woestyne.
Kyk, dis Vasco Da Gama –
hy vaar om die suidpunt van Afrika,
hy soek na Priester Jan,
hy soek vennote teen die gierige Moore.
om die suidpunt van die Donker Kontinent,
teen die driftige gety, deur die ysige water
van die ewige afgrond, die pool,
verby die spits rotse wat jou nader wink
Lou winde, warm water –
plat bote met driehoekseile;
mans, met lywe die kleur
van kaneel, swaai in lendeklede
aan roer en seil, maneuvreer
hul tuie deur die kalm oseaan.
Die kaptein klap sy teleskoop toe
en brom: Die god van die Moore
was ons een voor.
By Ilse de Moçambique
doen Da Gama hom as Moslem
voor, maar sy geskenke word
geweeg en te lig bevind. Eet lood!
skree die woedende kaptein
en blaas die stad met grofgeskut.
Wie nie hoor nie, moet voel,
en só word die seevaarder
toe sommer ook kaper.
om die Christene af te weer,
Telkens kom die boodskap
by monde van ambassadeurs:
Laat spaander, Portugese duiwels,
in Isle de Moçambique
en Mombasa is julle nie welkom nie!
kind van die ware God,
stuur nog ŉ gesant aan land.
Dan, in Melindi, vind jy ŉ gewillige
In die Jaar van Onse Here
veertien agt en negentig
plant Vasco Da Gama sy padrão,
hier in Melindi, waar handelaars
uit die Rooi See, Indië
en die Persiese Golf eeue reeds
kom kibbel oor die prys van speserye,
goud, slawe en ivoor.
As jy soveel keer
ŉ nuwe bodem in die newels
oor die oseaan se einder
gesien het hoe eers net kleure,
dan vorm – bome
berge, strande, dalk geboue –
die horison vol maak, word jy
elke keer met dieselfde
gevoel van bestemming vervul?
Steek jy jou hand
in die rigting van die land uit,
so amper asof jy jou vingers
in ŉ kosmiese inkpot doop,
beweeg jy jou arm,
die kant aan jou baadjiemou
ŉ vlag in die wind,
draai jy dan jou pols,
jou vingers, en skryf
die geskiedenis in die lug?
Of hoes jy bloot,
vryf jou maag, jou derms
sat van die diarree,
jou slukderm rou van semels
en sout, en swets?
twee jaar voor die draai
van die eeu, sien Da Gama Indië –
by Calicut, in Malabar.
Maar ruik hy peper, gemmer
en kaneel; bekende reuke,
Kolk die nuwe taal vreemd,
maar melodieus in sy oorskulpe?
Dan, op ŉ dag,
sien hy die katedrale.
Ons het hulle gevind!
Met die Heer se genade,
het ons hulle gevind!
Ons reis was nie verniet nie,
ons tog is geseën
met die kennismaking van
Christene van die ooste,
En Da Gama sien Lakshmi
vir Moeder Maria aan.
Hispar, Visno en Brama
is sowaar die Vader, die Seun
en die Heilige Gees!
In Portugal word gerapporteer –
Da Gama het die Christene
Vir die moeë, desperate
darem al te Katoliek.
Dít alles skryf ek
in my notaboek neer,
hier in die museum in Malindi;
die stomme Vasco Da Gama
Vir eers net die gegewens,
gaan die outentieke spelling na,
die feite, soos dit hier
op ŉ kennisgewing teen die muur
vir die blik van ŉ toevallige toeris
Later kom die versinsel,
die kondensering, die verdigsel
van die wandelende dief.
Hier, in die museum
in Malindi, onthou ek
Juffrou Louwtjie nou, standerd een,
geskiedenisles in my derde jaar op skool.
Ons papegaai die name agter haar aan,
plekke waar die Groot Ontdekkers
aan land gegaan het;
die reise begin altyd in Lissabon
Malindi, die eksotiese hawe,
iewers langs die pad.
Juffrou Louwtjie slaan ritmies
teen die wêreldkaart met haar lat.
Ritmies leer ek die plekname
ek onthou nou net sinsnedes,
redes vir die ontdekkingsreise
in steeds futiele frases soos “Die mag
van die Moore gebreek.”
Wat de hel is die Moore?
Familie van die Gisters?
En waar Da Gama orals geland het
kan ek nou nie meer onthou nie,
maar iets van die ritme
lê voller in die verlede
Hier is ek dus nou in Malindi
met my notaboek en my kaart,
die skool, die NG Kerk,
die roospark en jou lat.
jy en jou Vasco Da Gama,
kan julle my dalk sê,
hoe de hel het ék hier beland?
Share this: Versindaba Vriende
Tags: Malindi, Vasco Da Gama
Friday, September 18th, 2009 | Andries Bezuidenhout.
Both comments and pings are currently closed.
Een Kommentaar op “Andries Bezuidenhout. ŉ Bloederige hart op die mou en Da Gama se glips”
January 18th, 2010 at 12:27 pm
Is dit dieselfde juffrou Louwtjie wat destyds L.O. gegee het?
Onlangse bydraes op Versindaba
Wicus Luwes. As die hoed jou pas
Resensie: Donkerwerk (Nini Bennett)
Nuwe publikasie: Jan, Piet, Koos en Jacob (Loftus Marais)
Louis Leipoldt – Vertaling in Duits
Nuwe publikasie: op weg na kû (Breyten Breytenbach)
Onderhoud met Nini Bennett (Donkerwerk)
Breyten Breytenbach – vertaling in Engels
Carina van der Walt. Jeroen Bosch en sy Liefies (2)
carina: Ek gaan in kleremakersit en sê: “Namasaté Breyten!”...
carina: Nini, baie dankie vir ‘n roerende gedig oor jou ma. Ek neem die...
Waldemar Gouws: Baie dankie vir die losbrand, André.
André Krüger: Die bundel is nou beskikbaar by Protea Boekwinkel in...
Waldemar Gouws: Beste Breyten Baie dankie vir hierdie uitlê! Met groot...
Breyten Breytenbach: Beste Waldemar, Ek het gevoel dis onbetaamlik vir my om...
Waldemar Gouws: Louis,verskyn “kû” se gestalte net op papier en...
Waldemar Gouws: Die spesiale 55 jaar sedert “die maer man” in...
Charl-Pierre Naude: Maggies, wat spreek uit jou kommentaar, Louis, is die...
Louis Esterhuizen: Ek kan eenvoudig nie ophou lees aan hierdie kragtige...
Nuwe publikasie: op weg na kû (Breyten Breytenbach)
Ronelda Kamfer - vertaling in Engels
Wicus Luwes. As die hoed jou pas
Resensie: Donkerwerk (Nini Bennett)
Gedigte: Afrikaans en Nederlandstalige
Bert Bevers. Terugwerkende kracht
Bert Bevers. Doorlopende beweging
Luuk Gruwez. Im Abendrot
Toepaslike kommentare word verwelkom. Enige onwelvoeglike of beledigende kommentare & bydraes sal sonder kennisgewing verwyder word. Kommentare sal ook op versoek van die skrywer verwyder word.- Red.
Digstring: Yskas (Bibi Slippers)
Onderhoud met Nini Bennett (Donkerwerk)
Onderhoud met Marlise Joubert (Grondwater)
Resensie: Donkerwerk (Nini Bennett)
Resensie: grondwater (Marlise Joubert)
Resensie: Tussen toeval en willekeur (Kobus Lombard)
Resensie: Afrikaans poems with English translations. (Samestellers: van Coller, van Vuuren & Viljoen)
Bert Bevers. Terugwerkende kracht
Bert Bevers. Doorlopende beweging
Versindaba kennisgewings via e-pos
Geen FaceBook om aan te sluit by Versindba Vriende nie? Teken nou hier in met jou e-pos en ontvang gereeld kennisgewings van alle nuwe inhoud wat verskyn op hierdie webtuiste.
Carina van der Walt. Jeroen Bosch en sy Liefies (2)
Carina van der Walt. Vadermoord?
BLOGLAAIE: Alle vorige bydraes, blogs en indekse hier
BLOGLAAIE: Alle vorige bydraes, blogs en indekse hier Select Category Amanda Lourens Andries Bezuidenhout Artikels, essays, e.a. Binneblik Blogs Brieweboks Buiteblik De Waal Venter Digstring Fotobeeld Gedigte Gisela Ullyatt Indekse Kompetisies Louis Esterhuizen Marlies Taljard Nini Bennett Nuuswekker Nuwe Stemme Onderhoude Philip de Vos René Bohnen Resensies Uncategorized Vertalings Wicus Luwes Wisselkaarten
Bronnelys: Afrikaanse poësie vanaf 1900-1978. (1)
Indeks: Lyste, bibliografieë, digbundels
Die beeldgedig in Afrikaans
Volg ons op FACEBOOK by
Entries (RSS) and Comments (RSS) | M.Joubert, Webmeester, Stellenbosch & Whitetiger Network Solutions
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.
Hierdie webwerf gebruik koekies: Vind meer uitGoed so